Davis tuisskool 2: Memorisasie tegniek
Mag jy en jou geliefdes 'n wonderlike Kerstyd hê
Kan jy glo die jaar is al verby?
Sjoe, kan jy glo hierdie jaar het verby gevlieg!! Ek sê dit elke jaar, maar ek staan nog steed verbaas dat tyd nie vir ons wag nie. Gister is verby, more is nog nie hier nie, ons het net vandag! Ek hoop dat jy elke oomblik van hierdie Kerstyd met ou geliefdes gaan indrink en geniet. Jy gaan nooit weer Kersfees 2017 terugkry nie. Dit is wat ek beplan om te doen.
Ek gaan nie volgende week 'n nuusletter uitstuur nie, ons gaan ordentelik vakansie hou! Praat weer in die nuwe jaar.
Verlede week het ek bietjie gesels oor die waarde van memorisasie. As jy dit gemis het, gaan lees dit wanneer jy tyd kry in die skakel hieronder:
Annamarie de Villiers het my ook gekontak na die vorige blog. Sy is ook Afrikaans soos ek getroud met 'n Engelsman! Hier is 'n skakel na haar oulike blog oor memorisasie en musiek:
Charlotte Mason memorisasie tegniek
Ek weet nie hoeveel van julle ken hierdie metode nie, maar ek hou baie hiervan. Dit praat ook baie oor die manier hoe die brein langtermyn memorisasie doen en nie korttermyn nie.
Hier is die detail blog waar ek die metode in Afrikaans opgetik het vir die van julle wat dit nie ken nie.
Ons gebruik hierdie metode vir ons Bybel memorisasie en ons gedigte memorisasie
Foto's van ons memorisasie sisteem
Hier is hoe ons bybelmemorisasie foto's lyk
En hier is ons gedigte se sisteem - jy sal sien dit is 'n mengsel van Afrikaans en Engelse gedigte!
Onder die weeksdae lysie, sal ek al die A4 gedite insit, ons hoef daardie nie meer te sien nie, want ons ken hulle al baie goed. Die gelyk en ongelyke gedigte sit ek op so 'n manier in dat ons nog kan loer as ons een of twee woorde vergeet het.
Jy kan sien dat ek nie elke keer 'n nuwe bladsy skryf vir die weeksdae gedigte nie, ek sal wanneer ons twee keer al die dae al aangeskuif het, 'n nuwe bladsy skryf met die nuutste gedigte
Ek het ook besluit om die 1, 2, 3, 4, 5 dae se gedigte onder mekaar in te sit.
Ek hoop hierdie gee jou 'n beter idee oor hoe dit lyk.
Laat weet my asb (met foto's as jy wil) as jy ook 'n soortgelyke metode het.
Ek is baie opgewonde om aan te kondig dat Marisa Haasbroek my toegelaat het om haar platform vir my Logiese Raaisels te skep! Dankie Marisa. Sy het 'n paar wonderlike Afrikaanse skryf tegnieke op haar platvorm wat ek ook sterk kan aanbeveel.